HU Az Európai Unió Hivatalos Lapja L 170/3

A BIZOTTSÁG (EU) 2017/1164 RENDELETE

(2017. június 22.)

a 396/2005/EK európai parlamenti és tanácsi rendelet II. és III. mellékletének az egyes termékekben, illetve azok felületén található akrinatrin, metalaxil és tiabendazol megengedett szermaradék-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára és 49. cikkének (2) bekezdésére,

mivel:

(1) Az akrinatrin tekintetében a 396/2005/EK rendelet III. mellékletének A. része állapított meg maradékanyag-határértékeket (MRL-eket). A metalaxil és a tiabendazol tekintetében az említett rendelet II. melléklete és III. mellékletének B. része állapított meg MRL-eket.

(2) Az akrinatrin tekintetében érvényben lévő MRL-ek felülvizsgálatával kapcsolatban az Európai Élelmiszerbiztonsági Hatóság (a továbbiakban: Hatóság) a 396/2005/EK rendelet (2) 12. cikke (1) bekezdésének megfelelően indokolással ellátott véleményt adott ki. A Hatóság a maradékanyag meghatározásának módosítását javasolta. A Hatóság megállapította, hogy a banánra, a dinnyére, a paprikára, a görögdinnyére, az őszibarackra és a sárgabarackra/kajszira érvényes MRL kockázatot jelent a fogyasztókra nézve. Ezért helyénvaló csökkenteni ezeket az MRL-eket. Más termékek esetében a Hatóság a jelenlegi MRL-ek emelését vagy változatlanul hagyását szorgalmazta. Megállapította, hogy a galambbegysaláta, az endívia, a kerti zsázsa, a vörös mustár, a szójabab és az összes állati eredetű termék tekintetében meghatározott MRL-ekkel kapcsolatban nem állnak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság a hiányzó adatok ellenére megállapította, hogy a legbiztonságosabb helyes mezőgazdasági gyakorlat nem felel meg az akrinatrin jóváhagyására vonatkozó korlátozásoknak az almatermésűek, a sárgabarack/kajszi, a cseresznye, az őszibarack, a szilva, a szamóca, a banán, a fokhagyma, a vöröshagyma, a paradicsom, a paprika, padlizsán/tojásgyümölcs, az okra/bámia, az ehető héjú kabakosok, az apró uborka, a cukkini, a dinnye, a sütőtök, a görögdinnye, a saláta, a (friss, hüvelyes) bab, és a szójabab tekintetében és a kockázatkezelők részéről további vizsgálatra van szükség. A szóban forgó termékekre vonatkozó MRL-eket ezért a kimutatási határértéknek megfelelő értéken kell megállapítani.

(3) A metalaxil tekintetében érvényes MRL-ekkel kapcsolatban a Hatóság a 396/2005/EK rendelet (3) 12. cikke (1) bekezdésének megfelelően indokolással ellátott véleményt adott ki. A Hatóság véleményében a maradékanyag meghatározásának módosítását és az MRL-ek csökkentését javasolta a fejeskáposzta, a kínai kel, a karalábé, a spenót, a mangold, a (friss, hüvelyes és hüvely nélküli) bab, a (friss, hüvelyes és hüvely nélküli) borsó, a spárga, a póréhagyma, a (száraz) bab, a (száraz) borsó, a (száraz) csillagfürt, a lenmag, a mák, a repcemag, a mustármag, a gomborkamag, a kukorica, a sertéshús és -zsír, a szarvasmarhahús és -zsír, a kecskehús és -zsír, a baromfihús és -zsír, a tej és a madártojás esetében. A Hatóság megállapította, hogy a grapefruitfélék, a narancs, a citrom, a zöld citrom/lime, a mandarin, az alma, a körte, a csemegeszőlő, a borszőlő, a szamóca, a vöröshagyma, a paprika, a szójabab, a sertésmáj és -vese, a szarvasmarhamáj és -vese, a juhmáj és -vese, valamint a baromfimáj tekintetében meghatározott MRL-ekkel kapcsolatban nem állnak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság megállapította, hogy a birsalma, a naspolya, a japán naspolya, az avokádó, az apró uborka, a gyapotmag, az árpa, a hajdina, a köles, a zab, a rizs, a rozs, a cirok, a búza, a magvakból készült fűszerek és a cukorrépa (gyökér) tekintetében meghatározott MRL-ekkel kapcsolatban nem állnak rendelkezésre információk, és a kockázatkezelők részéről további vizsgálatra van szükség. A szóban forgó termékekre vonatkozó MRL-eket ezért a kimutatási határértéknek megfelelő értéken kell megállapítani. A termésekből készült fűszerek tekintetében ideiglenes MRL-eket kell meghatározni. Az említett MRL-eket felül fogják vizsgálni; a felülvizsgálat az e rendelet kihirdetését követő négy éven belül rendelkezésre álló információkat fogja figyelembe venni.

(4) A tiabendazol tekintetében érvényes MRL-ekkel kapcsolatban a Hatóság a 396/2005/EK rendelet (4) 12. cikke (1) bekezdésének megfelelően indokolással ellátott véleményt adott ki. Megállapította, hogy a mangóra és a termesztett gombára érvényes MRL kockázatot jelent a fogyasztókra nézve. Ezért helyénvaló csökkenteni ezeket az MRL-eket. A Hatóság a tej és más állati eredetű termékek tekintetében a maradékanyag meghatározásának módosítását javasolta. Az alma, a körte, a burgonya, a cikóriasaláta, a sertésizom és -zsír, valamint a baromfiizom és -zsír tekintetében meghatározott MRL-ek csökkentését ajánlotta. Más termékek esetében a jelenlegi MRL-ek emelését vagy változatlanul hagyását szorgalmazta. Megállapította, hogy a grapefruitfélék, a narancs, a citrom, a zöld citrom/lime, a mandarin, a birsalma, a közönséges naspolya, a japán naspolya, kumkvat/japán törpemandarin, az avokádó, a banán, a papája, a burgonya, a cikóriasaláta és az összes állati eredetű termék tekintetében meghatározott MRL-ekkel kapcsolatban nem állnak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(5) Azon termékek tekintetében, amelyeken a szóban forgó növényvédő szer használata nem engedélyezett, és amelyekre vonatkozóan nincs hatályban import tűréshatár vagy CXL (Codex maximum residue limits, a Codex által meghatározott maximális maradékanyag-határértékek), az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértéken kell megállapítani.

(6) A Bizottság konzultációt folytatott a növényvédő szerek maradékanyagaival foglalkozó uniós referencialaboratóriumokkal arról, hogy szükséges-e az egyes kimutatási határértékek kiigazítása. Az említett laboratóriumok több anyag tekintetében is arra a következtetésre jutottak, hogy bizonyos áruk vonatkozásában a technikai fejlődés következtében egyedi meghatározási határokat kell megállapítani.

(7) Az MRL-ekkel kapcsolatos megfelelő módosítások – a Hatóság indokolással ellátott véleményei alapján és a tárgy szempontjából lényeges tényezőket figyelembe véve – megfelelnek a 396/2005/EK rendelet 14. cikkének (2) bekezdésében foglalt követelményeknek.

(8) A Bizottság a Kereskedelmi Világszervezeten keresztül kikérte az Unió kereskedelmi partnereinek véleményét az új MRL-ekről, és figyelembe vette megállapításaikat.

(9) A 396/2005/EK rendeletet ezért ennek megfelelően módosítani kell.

(10) A termékek zavartalan forgalmazása, feldolgozása és fogyasztása érdekében e rendelet átmeneti intézkedéseket ír elő azokra a termékekre, amelyeket az MRL-ek módosítását megelőzően állítottak elő, és amelyekkel kapcsolatban igazolt, hogy a fogyasztók magas szintű védelme továbbra is biztosított. Mivel a hatályos MRL-ek mellett nem zárható ki a fogyasztókat érintő kockázat, e rendelet alkalmazásának időpontjától kezdve az akrinatrin tekintetében a banán, a dinnye, a paprika, a görögdinnye, az őszibarack és a sárgabarack/kajszi esetében 0,01 mg/kg, a tiabendazol tekintetében a mangó és a termesztett gomba esetében 0,01 mg/kg határértéket kell alkalmazni valamennyi termékre.

(11) A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-vállalkozók felkészülhessenek az MRL-ek módosulásából fakadó új követelmények teljesítésére.

(12) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk

A 396/2005/EK rendelet II. és III. melléklete e rendelet mellékletének megfelelően módosul.

2. cikk

Azon termékekre, amelyeket 2018. január 21. előtt állítottak elő, a 396/2005/EK rendelet továbbra is az e rendeletben szereplő módosítások nélkül alkalmazandó:

1. a metalaxil hatóanyag tekintetében valamennyi termékben, illetve annak felületén;

2. az akrinatrin hatóanyag tekintetében valamennyi termékben, illetve annak felületén, a banán, a dinnye, a paprika, a görögdinnye, az őszibarack és a sárgabarack/kajszi kivételével;

3. a tiabendazol hatóanyag tekintetében valamennyi termékben, illetve annak felületén, a mangó és a termesztett gombák kivételével;

3. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ezt a rendeletet 2018. január 21-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2017. június 22-én. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) Európai Élelmiszerbiztonsági Hatóság; Reasoned opinion on the review of the existing maximum residue levels (MRLs) for acrinathrin according to Article 12 of Regulation (EC) No 396/2005 (Indoklással ellátott vélemény az akrinatrin maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2015;13(7):4203.

(3) Európai Élelmiszerbiztonsági Hatóság; Reasoned opinion on combined review on the review of the existing maximum residue levels (MRLs) for the active substances metalaxyl and metalaxyl-M. (Indokolással ellátott vélemény a metalaxil és a metalaxil-M hatóanyagok jelenlegi MRL-jeinek összevont felülvizsgálatáról) EFSA Journal 2015;13(4):4076.

(4) Európai Élelmiszerbiztonsági Hatóság; Reasoned opinion on the revision of the review of the existing maximum residue levels (MRLs) for thiabendazole (Indoklással ellátott vélemény a tiabendazol jelenlegi szermaradék-határértékei felülvizsgálatának értékeléséről). EFSA Journal 2016;14(6):4516.